|  |
| --- |
| Številka: 007-356/2020/24 |
| Ljubljana, 16. 10. 2020 |
| EVA: 2020-2330-0111 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |

|  |
| --- |
| **ZADEVA: Novo gradivo št. 1 Uredba o spremembah in dopolnitvi Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 – predlog za obravnavo** |
| **1. Predlog sklepov vlade:** |
| Na podlagi 10. in 12. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) je Vlada Republike Slovenije na \_\_. seji dne \_\_. 10. 2020 pod točko … sprejela naslednji sklep: Vlada Republike Slovenije je izdala Uredbo o spremembah in dopolnitvi Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 in jo objavi v Uradnem listu Republike Slovenije.Dr. Božo PredaličGENERALNI SEKRETARSklep prejmeta:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| – dr. Darja Majkovič, generalna direktorica,– Andrej Hafner, vodja sektorja za pravno sistemske zadeve v kmetijstvu,– mag. Andreja Komel, vodja sektorja za strukturno politiko in razvoj podeželja |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| S predlogom uredbe, s katerim se spreminja Uredba o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 (Uradni list RS, št. 104/15, 32/16, 66/16, 14/17, 38/17, 40/17 – popr., 19/18, 82/18 in 89/20; v nadaljnjem besedilu: investicijska uredba), se popravlja sklic v četrtem odstavku 99. člena, zaradi katerega se je obdobje upravičenosti stroškov, opredeljeno od 12. marca 2020 naprej, omejilo le na naložbe, ki bi bile na dan oddaje vloge lahko že zaključene.Na ta način bi se za vse naložbe iz prvega odstavka 98.a člena investicijske uredbe, ne le za zaključene naložbe iz druge alineje prvega odstavka 98.a člena investicijske uredbe, štelo, da se obdobje upravičenosti stroškov začne 12. marca 2020, ko je bila v Republiki Sloveniji uradno razglašena epidemija COVID-19. S tem popravkom bi se zagotovila skladnost z najnovejšo spremembo Programa razvoja podeželja Republike Slovenije za obdobje 2014–2020 (v nadaljnjem besedilu: PRP 2014–2020), ki je bila potrjena z Izvedbenim sklepom Komisije št. C(2020) 5189 z dne 23. 7. 2020 o odobritvi spremembe programa razvoja podeželja za Slovenijo za podporo iz Evropskega kmetijskega sklada za razvoj podeželja in spremembi Izvedbenega sklepa C(2015) 849 z dne 13. februarja 2015 CCI 2014SI06RDNP001.Ker so bili na podlagi zdaj veljavne investicijske uredbe v juliju in avgustu letos objavljeni prvi investicijski javni razpisi, na katere morebitni vlagatelji že lahko vlagajo vloge, se s predlogom spremembe te uredbe uvaja tudi prehodna ureditev, s katero bi vsem vlagateljem vlog na potekajoče javne razpise omogočili, da za stroške vseh naložb, opredeljenih v prvem odstavku 98.a člena investicijske uredbe, ne le za zaključene naložbe, kot upravičene uveljavljajo stroške, nastale od 12. marca 2020 naprej, saj je to zanje bistveno ugodnejše. Dodaja se nov tretji odstavek v 13. členu investicijske uredbe, s čimer za kmetijsko mehanizacijo ter strojno in transportno opremo za prevoz živali in surovin, ki se uporablja za namen objekta, za katerega ureditev vlagatelj kandidira na javnem razpisu, ne veljajo posebni pogoji za kolektivne naložbe in posebni pogoji za nakup kmetijske mehanizacije. S tem omogočamo upravičencem ob naložbi v ureditev objekta tudi nakup kmetijske mehanizacije in transportne opreme za prevoz živali in surovin, ki se uporablja za namen objekta in je neposredno vezana na izvajanje dejavnosti v objektu, ki je predmet naložbe. Prav tako se uporablja izjema, kjer posebni pogoji za kolektivne naložbe in posebni pogoji za nakup kmetijske mehanizacije ne veljajo, za namakalno opremo oziroma opremo za zaščito proti slani, ki jo lahko štejemo kot opremo za kmetijsko mehanizacijo, ki služi boju proti neugodnim vremenskim pojavom. Z naložbo v to opremo omogočamo upravičencem lažje spopadanje z neugodnimi vremenskimi pojavi, kot sta suša in pozeba, ki sta vse pogostejši in ju prinašajo spremenjene podnebne razmere. V 26. členu investicijske uredbe se pri naložbah v postavitev oziroma obnovo trajnih nasadov ter pri nakupu in postavitvi mrež proti toči spreminja dokazilo glede zaključka naložbe. Namesto vpisa v RKG se kot zaključek naložbe šteje izjava o vključitvi naložbe v uporabo. Z vpisom trajnih nasadov v RKG investicija dejansko še ni zaključena, saj določeni upravičeni stroški lahko nastanejo še po zasaditvi trajnega nasada. S samim vpisom nasada v RKG pa bi ti stroški brez spremembe investicijske uredbe postali dejansko neupravičeni. V novem gradivu št 1 je zamenjan podpisnik gradiva z novim ministrom dr. Jožetom Podgorškom.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:****Gradivo ne pomeni dodatnih finančnih posledic, ampak so te v okviru potrjenih finančnih sredstev, določenih s PRP 2014–2020.**Sredstva za posamezno leto se zagotavljajo na proračunskih postavkah 140021 Program razvoja podeželja – 14–20 – EU-sredstva in 140022 Program razvoja podeželja - 14–20 - slovenska udeležba, kot je razvidno iz preglednice Ocena finančnih posledic v nadaljevanju.  |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (2020) | Znesek za t + 1 (2021) |
|  |  |  |  |  |
| Ministrstvo za kmetijstvo, gozdarstvo in prehrano | 2330-15-0017 M04 »Naložbe v fizična sredstva« | 140021 Program razvoja podeželja – 14–20 – EU  | 28.873.935 EUR | 25.273.935 EUR |
| Ministrstvo za kmetijstvo, gozdarstvo in prehrano | 2330-15-0017 M04 »Naložbe v fizična sredstva« | 140022 Program razvoja podeželja – 14–20 – slovenska udeležba | 9.690.270 EUR | 8.115.270 EUR |
| Ministrstvo za kmetijstvo, gozdarstvo in prehrano | 2330-17-0028 »Gozdarska mehanizacija, oprema za sečnjo in spravilo lesa« | 140021 Program razvoja podeželja – 14–20 – EU  | 375.000 EUR | 3.000.000 EUR |
| Ministrstvo za kmetijstvo, gozdarstvo in prehrano | 2330-17-0028 »Gozdarska mehanizacija, oprema za sečnjo in spravilo lesa« | 140022 Program razvoja podeželja – 14–20 – slovenska udeležba | 125.000 EUR | 1.000.000 EUR |
| Ministrstvo za kmetijstvo, gozdarstvo in prehrano | 2330-17-0029 »Oprema za lesno-predelovalne obrate« | 140021 Program razvoja podeželja – 14–20 – EU  | 3.750.000 EUR | 3.750.000 EUR |
| Ministrstvo za kmetijstvo, gozdarstvo in prehrano | 2330-17-0029 »Oprema za lesno-predelovalne obrate« | 140022 Program razvoja podeželja – 14–20 – slovenska udeležba | 875.000 EUR | 1.250.000 EUR |
| Ministrstvo za kmetijstvo, gozdarstvo in prehrano | 2330-15-0018 M06 »Razvoj kmetij in kmetijskih podjetij« | 140021 Program razvoja podeželja – 14–20 – EU  | 0 EUR | 1.950.000 EUR |
| Ministrstvo za kmetijstvo, gozdarstvo in prehrano | 2330-15-0018 M06 »Razvoj kmetij in kmetijskih podjetij« | 140022 Program razvoja podeželja – 14–20 – slovenska udeležba | 0 EUR | 650.000 EUR |
| **SKUPAJ** | 43.689.205 EUR | 44.989.205 EUR |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**/ |
| **8. Predstavitev sodelovanja z združenji občin:**  |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: /
* Združenju občin Slovenije ZOS: /
* Združenju mestnih občin Slovenije ZMOS: /

**Gradivo ne posega v pristojnost občin.** |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.):  |
| Če je odgovor DA, navedite:Datum objave na e-demokraciji: 28. 9. 2020V razpravo so bili vključeni:* nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predloge, pripombe so podali: Kmetijsko gozdarska zbornica SlovenijeUpoštevani so bili: S spremembami in dopolnitvijo uredbe se strinjajo. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Dr. Jože Podgoršek minister |

**PREDLOG**

**(EVA: 2020-2330-0111)**

Na podlagi 10. in 12. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18) Vlada Republike Slovenije izdaja

**UREDBO**

**o spremembah in dopolnitvi Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014­–2020**

**1. člen**

V Uredbi o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 (Uradni list RS, št. [104/15](http://www.uradni-list.si/1/objava.jsp?sop=2015-01-4132), [32/16](http://www.uradni-list.si/1/objava.jsp?sop=2016-01-1425), [66/16](http://www.uradni-list.si/1/objava.jsp?sop=2016-01-2851), [14/17](http://www.uradni-list.si/1/objava.jsp?sop=2017-01-0672), [38/17](http://www.uradni-list.si/1/objava.jsp?sop=2017-01-1941), [40/17 – popr.](http://www.uradni-list.si/1/objava.jsp?sop=2017-21-2063), [19/18](http://www.uradni-list.si/1/objava.jsp?sop=2018-01-0823), [82/18](http://www.uradni-list.si/1/objava.jsp?sop=2018-01-3982) in [89/20](http://www.uradni-list.si/1/objava.jsp?sop=2020-01-1490)) se v 13. členu za drugim odstavkom doda nov, tretji odstavek, ki se glasi:

»(3) Določbe tega člena se ne uporabljajo, če upravičenec kandidira za nakup:

1. kmetijske mehanizacije (stroji za prekladanje materialov, mobilna dvoriščna mehanizacija in cisterne za gnojenje) iz 2. točke prvega odstavka 7. člena te uredbe ter hkrati kandidira tudi za ureditev objekta, za katerega namen se ta mehanizacija uporablja;

2. namakalne opreme ali opreme za zaščito proti slani.«.

**2. člen**

V 26. členu se v tretjem odstavku v 1. točki tretja alineja spremeni tako, da se glasi:

»– nakup in postavitev mrež proti toči,«.

Na koncu osme alineje se podpičje nadomesti z vejico in doda nova, deveta alineja, ki se glasi:

»– postavitev oziroma obnovo trajnih nasadov;«.

3. točka se črta.

Dosedanja 4. točka postane 3. točka.

**3. člen**

V 99. členu se v četrtem odstavku besedilo »zaključene naložbe iz druge alineje« nadomesti z besedilom »naložbe iz prvega odstavka«.

**PREHODNA IN KONČNA DOLOČBA**

**4. člen**

**(začeti postopki)**

(1) Vloge, vložene na 14. javni razpis za podukrep 4.1 Podpora za naložbe v kmetijska gospodarstva za leto 2020 za naložbe v prilagoditev kmetijskih gospodarstev izvajanju nadstandardnih zahtev na področju zaščite rejnih živali (Uradni list RS, št. 101/20), 6. javni razpis za podukrep 4.2 Podpora za naložbe v predelavo, trženje oziroma razvoj kmetijskih proizvodov za leto 2020 (Uradni list RS, št. 104/20), 13. javni razpis za podukrep 4.1 Podpora za naložbe v kmetijska gospodarstva za leto 2020, namenjene zaščiti živali na paši pred velikimi zvermi (Uradni list RS, št. 104/20) ter 15. javni razpis za podukrep 4.1 Podpora za naložbe v kmetijska gospodarstva za leto 2020, namenjene prilagoditvi kmetijskih gospodarstev na podnebne spremembe ter izboljšanju okolja (Uradni list RS, št. 108/20), se obravnavajo v skladu s spremenjenim četrtim odstavkom 99. člena uredbe.

(2) Vloge iz prejšnjega odstavka se lahko dopolnijo z uveljavljanjem stroškov iz spremenjenega četrtega odstavka 99. člena uredbe ter dokazili za upravičenost teh stroškov v skladu s tretjim odstavkom 52. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18).

**5. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. 007-356/2020/22

Ljubljana, dne \_\_. 10. 2020

EVA: 2020-2330-0111

Vlada Republike Slovenije

Janez Janša

predsednik

**OBRAZLOŽITEV**

**I. UVOD**

1. Pravna podlaga (besedilo, vsebina zakonske določbe, ki je podlaga za izdajo predpisa)

Pravna podlaga za Uredbo o spremembi Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 (Uradni list RS, št. 104/15, 32/16, 66/16, 14/17, 38/17, 40/17 – popr., 19/18, 82/18 in 89/20) so:

– 17., 19 in 26. člen Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L št. 347 z dne 20. 12. 2013, str. 487), zadnjič spremenjene z Uredbo (EU) 2019/288 Evropskega parlamenta in Sveta z dne 13. februarja 2019 o spremembi uredb (EU) št. 1305/2013 in (EU) št. 1307/2013 glede nekaterih pravil o neposrednih plačilih in podpori za razvoj podeželja za leti 2019 in 2020 (UL L št. 53 z dne 22. 2. 2019, str. 14),

– 10., 12. in 22. člen Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18; v nadaljnjem besedilu: zakon, ki ureja kmetijstvo),

– Program razvoja podeželja Republike Slovenije za obdobje 2014–2020 (v nadaljnjem besedilu: PRP 2014–2020), ki je potrjen z Izvedbenim sklepom Komisije z dne 13. februarja 2015 o odobritvi Programa razvoja podeželja Republike Slovenije za podporo iz Evropskega kmetijskega sklada za razvoj podeželja, št. CCI 2014 SI 06 RD NP 0012020, ter najnovejša, osma sprememba PRP 2014–2020, ki jo je Evropska komisija potrdila z Izvedbenim sklepom Komisije št. C(2020) 5189 z dne 23. 7. 2020 o odobritvi spremembe programa razvoja podeželja za Slovenijo za podporo iz Evropskega kmetijskega sklada za razvoj podeželja in spremembi Izvedbenega sklepa C(2015) 849 z dne 13. februarja 2015 CCI 2014SI06RDNP001.

PRP 2014–2020 je skupni programski dokument posamezne države članice Evropske unije in je programska podlaga za pridobivanje finančnih sredstev iz Evropskega kmetijskega sklada za razvoj podeželja (EKSRP).

1. Rok za izdajo predpisa, ki ga je določil zakon

Zakon, ki ureja kmetijstvo, roka za izdajo te uredbe sicer ne predpisuje, vendar je izrednega pomena, da bo predpis čim prej sprejet, saj posega v objavljene in potekajoče javne razpise in prinaša ugodnejšo obravnavo za vlagatelje vlog, hkrati pa odpravlja neusklajenost s potrjenim PRP 2014–2020.

1. Splošna obrazložitev v zvezi s predlogom predpisa, če je potrebna

Predlog spremembe investicijske uredbe popravlja sklic v četrtem odstavku 99. člena, s katerim se je omejil nabor naložb, pri katerih velja upravičenost stroškov od datuma razglasitve epidemije COVID-19 (to je od 12. marca 2020 naprej). S popravkom tega sklica se investicijska uredba uskladi z najnovejšo, osmo spremembo PRP 2014–2020, ki jo je Evropska komisija potrdila 23. julija 2020.

Evropska komisija je s potrditvijo spremembe PRP 2014–2020 namreč dopustila, da se v tem letu, ki ga je močno zaznamovala kriza zaradi COVID-19, izjemoma dovoli daljše obdobje upravičenosti stroškov. Za vse vloge, vložene na letos objavljene javne razpise *v okviru podukrepa 4.1 Podpora za naložbe v kmetijska gospodarstva* (z izjemo naložb, povezanih z obnovo hmeljišč po naravnih nesrečah, kjer je drugačna ureditev obdobja upravičenosti stroškov) in *podukrepa 4.2 Podpora za naložbe v predelavo, trženje oziroma razvoj kmetijskih proizvodov* (v delu, ki ni podvržen pravilom o državnih pomočeh ali pravilu *de minimis*) tako velja, da se kot *upravičeni priznavajo stroški, nastali od uradne razglasitve epidemije COVID-19 v Republiki Sloveniji (torej od 12. marca 2020 naprej).*

Ker smo v veljavni investicijski uredbi to možnost nehote omejili le na naložbe, ki so na dan oddaje vloge že v celoti izvedene, ugotovljeno neskladnost zdaj odpravljamo s popravkom sklica v četrtem odstavku 99. člena investicijske uredbe.

Ker so bili na podlagi veljavne investicijske uredbe julija in avgusta že objavljeni javni razpisi, glede katerih zbiranje vlog še vedno poteka, ta predpis *uvaja prehodno ureditev*, na podlagi katere bi sprememba glede obdobja upravičenosti stroškov veljala tudi za vloge, ki so že bile vložene ali še bodo vložene na zdaj že potekajoče javne razpise. To je namreč za vlagatelje bistveno ugodnejše, saj se bo tudi za tiste naložbe iz prvega odstavka 98.a člena investicijske uredbe, ki na dan oddaje vloge še niso zaključene, štelo, da so stroški upravičeni od vključno 12. marca 2020 naprej. Upravičenci, ki bi do uveljavitve te uredbe morebiti že oddali vloge na potekajoče javne razpise, imajo v skladu s tretjim odstavkom 52. člena Zakona o kmetijstvu možnost, da svojo vlogo dopolnijo do zaprtja javnega razpisa.

Dodaja se nov tretji odstavek v 13. členu investicijske uredbe, s čimer za kmetijsko mehanizacijo ter strojno in transportno opremo za prevoz živali in surovin, ki se uporablja za namen objekta, za katerega ureditev vlagatelj kandidira na javnem razpisu, ne veljajo posebni pogoji za kolektivne naložbe in posebni pogoji za nakup kmetijske mehanizacije. S tem omogočamo upravičencem ob naložbi v ureditev objekta tudi nakup kmetijske mehanizacije in transportne opreme za prevoz živali in surovin, ki se uporablja za namen objekta in je neposredno vezana na izvajanje dejavnosti v objektu, ki je predmet naložbe. Prav tako se uporablja izjema, kjer posebni pogoji za kolektivne naložbe in posebni pogoji za nakup kmetijske mehanizacije ne veljajo, za namakalno opremo oziroma opremo za zaščito proti slani, ki jo lahko štejemo kot opremo za kmetijsko mehanizacijo, ki služi boju proti neugodnim vremenskim pojavom. Z naložbo v to opremo omogočamo upravičencem lažje spopadanje z neugodnimi vremenskimi pojavi, kot sta suša in pozeba, ki sta vse pogostejši in ju prinašajo spremenjene podnebne razmere.

V 26. členu investicijske uredbe se pri naložbah v postavitev oziroma obnovo trajnih nasadov ter pri nakupu in postavitvi mrež proti toči spreminja dokazilo glede zaključka naložbe. Namesto vpisa v RKG se kot zaključek naložbe šteje izjava o vključitvi naložbe v uporabo. Z vpisom trajnih nasadov v RKG investicija dejansko še ni zaključena, saj določeni upravičeni stroški lahko nastanejo še po zasaditvi trajnega nasada. S samim vpisom nasada v RKG pa bi ti stroški brez spremembe investicijske uredbe postali dejansko neupravičeni.

1. Predstavitev presoje posledic na posamezna področja, če te niso mogle biti celovito predstavljene v predlogu zakona

/

**II. VSEBINSKA OBRAZLOŽITEV PREDLAGANIH REŠITEV**

V investicijski uredbi, ki jo je Vlada RS potrdila 18. junija 2020, smo v povezavi z 8. spremembo PRP 2014–2020, ki je bila takrat še v postopku usklajevanja z Evropsko komisijo, želeli določiti, da se lahko pri *vseh vlogah, vloženih na letošnje javne razpise* v okviru podukrepa 4.1 Podpora za naložbe v kmetijska gospodarstva (z izjemo naložb, povezanih z obnovo hmeljišč po naravnih nesrečah) in podukrepa 4.2 Podpora za naložbe v predelavo, trženje oziroma razvoj kmetijskih proizvodov (v delu, ki ni podvržen pravilom o državnih pomočeh ali pravilu *de minimis*) kot upravičeni priznavajo stroški, *nastali od uradne razglasitve epidemije COVID-19 v Republiki Sloveniji (torej od 12. marca 2020 naprej)*. To pomeni, da bi lahko na letošnjih javnih razpisih podprli naložbe, ki so na dan oddaje vloge na javni razpis:

– še neizvedene (to pomeni, da se še niso začele izvajati ali pa na dan oddaje vloge še niso v celoti zaključene) ali

– v celoti zaključene, kar nam izjemoma dopušča sprememba Uredbe 1303/2013/EU, kot je bila spremenjena z Uredbo 2020/558/EU z dne 23. aprila 2020 (sedmi odstavek 2. člena).

Po objavi javnih razpisov smo ugotovili, da je v četrtem odstavku 99. člena investicijske uredbe ostal sklic le na zaključene naložbe, s katerim se je možnost daljšega obdobja upravičenosti stroškov nehote omejila na zaključene naložbe iz prvega odstavka 98.a člena investicijske uredbe. To pa ni bil namen MKGP kot pripravljavca predpisa, ki je v vzporednem postopku usklajevanja spremembe PRP 2014–2020 z Evropsko komisijo uskladilo daljše obdobje upravičenosti stroškov pri vseh vlogah, vloženih na letošnje javne razpise, v okviru prej citiranih podukrepov (ne glede na to, ali je naložba na dan oddaje vloge v celoti izvedena ali ne).

Ugotovljeno zdaj popravljamo in hkrati omogočamo, da se ta ugodnejša ureditev uporabi tudi za vloge, vložene na zdaj že potekajoče javne razpise. Hkrati imajo vlagatelji ob upoštevanju tretjega odstavka 52. člena Zakona o kmetijstvu možnost dopolniti vlogo, če so vlogo na potekajoči javni razpis do uveljavitve te uredbe že oddali.

Dodaja se nov, tretji odstavek v 13. členu investicijske uredbe, s čimer za kmetijsko mehanizacijo ter strojno in transportno opremo za prevoz živali in surovin, ki se uporablja za namen objekta, za katerega ureditev vlagatelj kandidira na javnem razpisu, ne veljajo posebni pogoji za kolektivne naložbe in posebni pogoji za nakup kmetijske mehanizacije. S tem omogočamo upravičencem ob naložbi v ureditev objekta tudi nakup kmetijske mehanizacije in transportne opreme za prevoz živali in surovin, ki se uporablja za namen objekta in je neposredno vezana na izvajanje dejavnosti v objektu, ki je predmet naložbe. Prav tako se uporablja izjema, kjer posebni pogoji za kolektivne naložbe in posebni pogoji za nakup kmetijske mehanizacije ne veljajo, za namakalno opremo oziroma opremo za zaščito proti slani, ki jo lahko štejemo kot opremo za kmetijsko mehanizacijo, ki služi boju proti neugodnim vremenskim pojavom. Z naložbo v to opremo omogočamo upravičencem lažje spopadanje z neugodnimi vremenskimi pojavi, kot sta suša in pozeba, ki sta vse pogostejši in ju prinašajo spremenjene podnebne razmere.

V 26. členu investicijske uredbe se pri naložbah v postavitev oziroma obnovo trajnih nasadov ter pri nakupu in postavitvi mrež proti toči spreminja dokazilo glede zaključka naložbe. Namesto vpisa v RKG se kot zaključek naložbe šteje izjava o vključitvi naložbe v uporabo. Z vpisom trajnih nasadov v RKG investicija dejansko še ni zaključena, saj določeni upravičeni stroški lahko nastanejo še po zasaditvi trajnega nasada. S samim vpisom nasada v RKG pa bi ti stroški brez spremembe investicijske uredbe postali dejansko neupravičeni.